Режисьорският екип OFFENSICHT Флеминг/Петранов / актьорско майсторство
Основа на майсторския клас са текстове от книгата на Раймон Кьоно „Упражнения по стил“.
Курсът се води на български и немски език
Режисьорският екип OFFENSICHT Флеминг/Петранов съществува от 2008 година. Създаден е от австрийския режисьор, актьор и писател Щефан Флеминг и българския режисьор, театрален критик и историк и културен мениджър Борислав Петранов. Режисьорският екип OFFENSICHT Флеминг/Петранов има осъществени поредица от съвместни проекти.
През 2008 г. – сценично четене, на български и немски език, на колаж от пиеси на Петер Хандке, сценично четене на немски език на колаж от пиесите „Пансион за кучета”, „Салон за плач” и „Вчерашни целувки” от Юрий Дачев. На 20 октомври 2008 г. по повод рождения ден на австрийската авторка и лауреат на Нобелова награда за литература Елфриде Йелинек съвместно с Института за изследване творчеството на Йеленек във Виена бе представено сценично четене на немски и български език на нейни пиеси. Следва 2009 година когато в рамките на Европейските седмици на 4-ти район на Виена се състоя сценичното четене „Откриването” по пиеси на австрийския драматург и писател Петер Турини на немски и български език и през 2010 година – представяне на колаж от пиеси на австрийския автор Феликс Митерер.Режисьорският екип OFFENSICHT Флеминг/Петранов е поставил и спектаклите :
– 2009 година – „Брехт ревю” по ранните пиеси на Бертолд Брехт и песни от Курт Вайл;
– 2010 година – „Черни очи за случайни срещи” по Любомир Пеевски, която освен във Виена бе представена с успех и в Братислава(Словакия) и Брюксел (Белгия);
– 2011 година – „Един немузикален момент” от Петрана Златева, пиесата е спечелила международния конкурс за съвременни пиеси „Да говорим за граници 2011”. Конкурсът бе организиран от Министерството на външните работи на Австрия.
– 2012 година – “Секс без захар” по Франка Раме и Дарио Фо. Моноспектакъл на актрисата Елена Атанасова. Драматичен театър – Пловдив. Първа съвместна работа със сценографа Петър Митев.
– 2013 година – „То беше чучулига, Жулиета!” от Ефраим Кишон. Драматичен театър – Пловдив. Сценография и костюми – Петър Митев. Композитор на песните – Иван Драголов. С участието на Симеон Лютаков, Елена Атанасова и Петър Тосков.През месец февруари 2014 година в театър Шаушпилхаус – Залцбург се проведе майсторски клас по актьорско майсторство „Упражнения по стил”, ръководен от режисьорския екип OFFENSICHT Флеминг/Петранов.Щефан Флеминг
Роден във Виена, Австрия
Образование: Райнхард семинар в Университета за музика и сценични изкуства във Виена, Австрия, майсторски класове при известните актьори Сузи Николети, Бил Милие, Жан Ставски и др.
режисьор, театрален и кино актьор , писателБорислав Петранов
Роден в Плевен, България
Образование: Национална академия за театрално и филмово изкуство – София, България – магистър
режисьор, драматург, театрален критик, театрален историк, културен мениджър